



* Hramul nostru de vară - Sf. Ma- 
xim Mărturisitorul, a fost anul acesta 
prilej de reîntâlnire cu IPS Timotei, dar şi 
de (re)descoperire a unuia dintre vredni- 
cii noştri ierarhi, PS Ignatie al Huşilor, ca 
re ne-a pus la inimă câteva cuvinte ale Sf. 
Maxim. In sobor au slujit 13 preoţi şi 
2 diaconi, curtea bisericuţei fiind plină de fraţi, veniţi de aproape şi 
de departe. Slavă lui Dumnezeu pentru acest prilej de întărire în 
nădejde și dragoste! 


+ Săptămâna aceasta mănăstirea Bâiţa a primit oaspeţi la 
praznicul unuia dintre cei mai importanţi mitropoliți de 
la noi, Sf. Nifon, hramul mic al aşezământului. Cler şi popor au 
fost aşteptaţi cu multă dragoste de maicile care nu ne uită nicio zi 
din rugăciunile lor. Cu acest prilej, strana surorilor a dat răspunsu- 
rile la slujbe. 





«+ Prima ediţie a concursului internaţional de fotografie ortodo- 
xă OrthPhoto Awards s-a încheiat marţi cu anunţarea câştigătorilor. 
Ceremonia a avut loc la Centrul de Cultură Ortodoxă din Bialystok, 
Polonia, şi a fost transmisă online. Mai mult de 650 de fotografi au în- 
scris în concurs 4.500 de imagini care prezintă aspecte ale vieţii orto- 
doxe din 35 de ţări. Concursul şi-a propus să selecteze şi să promoveze 
cei mai impresionanțţi fotografi din lumea ortodoxă. Redăm în acest 
număr două dintre fotografiile premiate. (sursa: orthochristian.com) 








+ Prima recunoaştere oficială a 
uciderii unui ierarh român de că- 
tre comunişti: In 28.07.2021 Parche- 
tul de pe lângă Inalta Curte de Casaţie și 
Justiţie, a emis o Ordonanţă care confir- 
mă otrăvirea în anul 1949, a Episcopului 
Grigorie Leu al Hușilor de către repre- 
zentanţii regimului comunist. Un extras 
din materialul media arată că „Raportul 
de expertiză medico-legală întocmit de 
Institutul de Medicină Legală Iaşi, a 
concluzionat că moartea Episcopului 
Grigorie Leu s-a datorat unei intoxicații 
cu o substanţă ce conţine ioni de cupru, 
care nu puteau ajunge în organism decât 
prin ingestie”. (sursa: basilica.ro) 


+ Incendiul de proporţii care mis- 
tuie suprafeţe întregi în Grecia, de 
peste o săptămână, a fost prilej de 
întoarcere a multora către Dum- 
nezeu și de vădire a puterii Acestuia, la 
rugăciunile celor drepţi. Mănăstiri pre- 
cum cea a Sf. David din Evia, precum şi 
alte locuri și mănăstiri din peninsulă au 
scăpat de flăcări, în timp ce în jurul lor 
totul este ars. La îndemnul ierarhului 
locului, parohul bisericii Sfântului Ioan 
Rusul din Prokopi, Evia a organizat o 
procesiune religioasă, în urma căreia a 
izbucnit o ploaie torențială, care a stins 
incendiul. „Sfântul loan este un Mare 
Sfânt! Aceasta este minunea care s-a 
săvârşit! Vestiţi-o pretutindeni! De mai 
bine de o lună a fost secetă. Căutaţi pe 
site-urile de vreme toate prognozele ca- 
re au fost făcute şi vedeţi dacă a fost 
anunţat cel mai mic nor sau chiar pro- 
babilitatea de ploaie şi veţi vedea că nu 
există nicăieri”. (sursa: orthodoxchristi- 
an.com) 


+ Patriarhul Ilia II al Georgiei în- 
deamnă la o poziţie neutră a cleru- 
lui în legătură cu vaccinarea: „Nici 
atitudinea pro, nici cea contra vaccină- 
rii nu pot constitui un exemplu, întrucât 
problema face parte din domeniul me- 
dical.” El a cerut ca vaccinarea să fie 
voluntară, iar specialiştii în domeniu să 
informeze populaţia cu privire la toate 
aspectele ce ţin de acest vaccin. (sursa: 
orthochristian.com) 


Aşteptăm întrebările, sugestiile şi eventualele colaborări pe adresa revista.maximina(o gmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 

Maxihdina 


Foaie ortodoxă pentru suflet 


Sa alergăm la 


cu toata încrederea! 


Cuvânt al Părintelui Arsenie 





S cuturaţi toropeala şi osteneala trupească 
și ascultați! Plec de la situaţia pe care o 
aduceţi voi: tot felul de necazuri după urma 
păcatelor. Și toţi vor să scape de suferinţe: 
asta-i situaţia voastră. 


Acum vă întreb: care a fost situaţia Maicii 
Domnului, care a fost viaţa Ei? Ea n-a avut 
nicio vinovăţie, decât aceea strămoşească: c-a 

66 Vă puteţi da seama ce neasemănată smerenie: 

că pe pământ Dumnezeu nu vrea laudă, nici 
smerenia Ei nu o laudă, nu o dă în vileag, rămâ- 
nând ca toată slava adevărată s-o primească dinco- 


lo. ... 


fost născută în lumea aceasta 
pe calea ştiută. De îndată ce 
a fost aleasă de Dumnezeu 
să fie Maica Domnului, au 
început pentru Ea suferin- 
ţele. 


Dreptul Iosif era garantul Ei, 
pentru că legea nu admitea să 
se nască cineva fără căsătorie 
legală. Ca să o ferească să fie 
omorâtă cu pietre, i-a dat un 
soţ. Atunci a fost prima sufe- 
rinţă: a fost în primejdia de a fi 
omorâtă cu pietre înaintea ca- 
sei lui Iosif; dar a rânduit 
Dumnezeu să fie înţeleasă. 


A doua suferinţă: tocmai când 
să nască, a găsit toate uşile 
încuiate, şi a născut pe Fiul 
Său într-o iesle de dobitoace. 
Oricare din mame s-ar jena de 
copilul său, dacă ar şti că s-a 
născut pe câmp sau în alte 
condiţii neomeneşti. Născătoa- 


Am împlinit 1 an de apariţie, format din 40 
de paşi săptămânali, doriţi a fi alături şi pentru 
obştea noastră, unii mai poticniţi, alţii poate făcuţi 


în fugă, dar toţi călăuziţi de mâna lui Dumnezeu, 
cu ajutorul Sfinţilor Maxim și Mina, ocrotitorii foii 
noastre. Am prins contur prin Părinţi, printre vre- 
muri, întru dragostea celor care ne sprijină sau 
pur şi simplu ne citesc. Slavă lui Dumnezeu! 





re-a fost bine născut, c-a tre- 
buit să fugă cu copilul său: o 
mamă fugară. Şi n-avea decât 
15-16 ani. A stat o vreme anu- 
mită pe acolo. S-a întors acasă 
cu frica în sân, să nu fie omo- 
rât ca cei 14.000 de prunci. 


Necazul cel mai mare l-a avut 
când a fost răstignit Fiul Ei. Ea 
a îndurat a doua răstignire 
pentru noi, oamenii. Sufe- 
rinţa lui lisus pe cruce a fost 
îngreunată de prezenţa Sfintei 
Sale Maici sub braţele crucii. 
Mai mult: Maica Domnului a 
văzut toată soarta tristă, adică 
înţelegerea greşită pe care o 
aveau cărturarii şi fariseii cu 
creştinii. Trebuie că a văzut 
uciderea lui Ştefan. 


Iată o femeie dintre noi, oame- 
nii, o fiinţă cum nu mai e alta, 
mai presus de sfintele cete ce- 
rești, supusă la suferinţe, neca- 


"e căuţ x a 
— Parepa a in Noul An? 


iata leei Pasi Popovici 


zuri, deși neavând vinovăţie. Atunci 
vă întreb: ce motiv aduceţi să vă 
plângeţi de necazuri după urma pă- 
catelor — lucru sigur? Dacă Ea n-a 
fost scutită, ce motiv avem noi 
să fim scutiţi, când bine ştim că 
suferim după urma vinovâţii- 
lor? 


Dacă aţi băgat de seamă, Evanghelia 
vorbeşte despre Mântuitorul şi cele 
două surori, Marta şi Maria. Maica 
Domnului n-are o Evanghelie a 
ei. Vă puteţi da seama ce nease- 
mănată smerenie: că pe pământ 
Dumnezeu nu vrea laudă, nici sme- 
renia Ei nu o laudă, nu o dă în vi- 
leag, rămânând ca toată slava adevă- 
rată s-o primească dincolo. Maica 
Domnului a fost supusă la această 
smerenie de a nu avea o Evanghelie 
cu adormirea Ei. lată o smerenie de 






C âteodată facem greşeli, adică fa- 
cem ceea ce nu ar fi trebuit să 
facem. Atunci conştiinţa îţi spune 
imediat că ai făcut ceva rău și te do- 
jeneşte. Să nu te ruşinezi, ci în- 
cearcă să îndrepţi greşeala chi- 
ar atunci! Dacă te-ai rănit pe tine 
însuţi (duhovniceşte vorbind), în- 
toarce-te! Dumnezeu este Tatăl nos- 
tru. Spune-l: 


„Atotbunule, Ţie mă rog, trece cu 
vederea greșeala aceasta! Tu ești 
Dumnezeu şi știi că am fost înşelat! 
Ştii că nu am vrut să fac aceasta, dar 
am căzut.” Şi El te va ierta. 


Așa trebuie să luptăm. Cei tineri 
sunt de multe ori chinuiţi pur şi 
simplu de deznădejde și aceasta 
se întâmplă pentru că nu sunt destul 
de experimentați în a merge pe calea 
dreptăţii. Cad pe drum. Diavolul, 
înşelătorul şi ucigătorul de oameni, 


neasemănat. Totuşi, toată predania 
Sfinţilor Părinţi o socotește a doua 
în pomenire după lisus. Părţi de 
cântări, părţi din ecteniile Liturghiei 
cuprind pe Maica Domnului. 


Rugăciunea făcută prin inter- 
mediului Maicii Domnului are 
darul de a fi împlinită. După Ii- 
sus, ea este imaginea cea mai perfec- 
tă a lui Dumnezeu. Ca mamă a lui 
lisus, Ea are tot dreptul să ceara 
anumite favoruri Fiului Ei. Maria 
este sora noastră, prin faptul că Ea 
s-a născut din acelaşi sânge al lui 
Adam, ca şi noi, deci ea are o milă şi 
o dragoste frăţească faţă de noi. In al 
doilea rând, Ea este Mama noastră, 
prin Testamentul lăsat de lisus în- 
suşi înaintea morţii Sale. Ioan Evan- 
ghelistul, care era la picioarele cru- 
cii, a primit-o de la Iisus să-i fie ma- 


ne urmăreşte mereu şi stă pe aproa- 
pe. lar dacă noi îi dăm voie să ne 
controleze gândurile, vine imediat şi 
aduce cu el deznădejdea. Nu avem 
nevoie de el ca avocat al nostru! Fiul 
lui Dumnezeu a venit pentru noi, ca 
să ne facă fiii Săi şi să surpe puterea 
diavolului, iar el se face avocatul 
nostru? 


Nu e uşor să te despătimeșşti şi 
nu se întâmplă dintr-odată. Fiţi 
sigur că veţi face greșeli. Căci se spu- 
ne că în toată ziua păcătuim. Dar să 
mărturisim acestea în rugăciune — şi 
vă îndemn să o faceţi către Maica 
Domnului, care ne este foarte aproa- 
pe, şi către Hristos: „Atotbunule, am 
fost înşelat şi am făcut ce nu am 
vrut! lartă-mă şi vino iar la mine, 
căci mă vezi că nu am putere. Vino şi 
luminează mintea mea cea întuneca- 
tă! Invaţă-mă cum să fac voia Ta, că 
Tu eşti Dumnezeul meu!”. 





mă. L-a înfiat lisus pe loan, Sfintele 
Sale Maici. Cu cuvântul ăsta știți ce a 
făcut Dumnezeu? A rânduit pe Mai- 
ca Domnului să fie Maică a întregii 
creştinătăţi. 


După cum lisus este apărătorul nos- 
tru faţă de Dumnezeu, tot aşa este 
Maria faţă de Iisus pentru noi. Cel ce 
a călcat legea lui Dumnezeu să se 
arunce în braţele Mariei, Maica Mi- 
lelor, unica speranţă a păcătoşilor. 
Rugându-ne Ei, nu ne rătăcim nicio- 
dată, nu disperăm niciodată. Ea este 
pentru toţi darnică, prin Ea cel mort 
renaşte la viaţă, căci Ea nu dispreţu- 
ieşte pe nimeni. Alergaţi deci la Ma- 
ria, Maica Domnului şi Mama noas- 
tră cu toată încrederea! 


Să nu ne pierdem 
NĂDEJDEA! 


Ştiţi cum va primi Dumnezeu aceas- 
tă rugăciune? Ca pe o slujbă şi jertfă 
adevărată. Şi astfel, acolo unde dia- 
volul a crezut că a învins, se va vedea 
rușinat şi înfrânt, prin mărturisirea 
plină de nădejde a păcatelor noastre. 
Mi-am îndreptat greşeala prin umi- 
linţă, mărturisire curată, gând plin 
de smerenie faţă de faptele mele. Iar 
rugăciunea aceasta, în care ne măr- 
turisim păcatele, va atrage iubirea 
lui Dumnezeu. Îl vom provoca astfel 
să vină iar la noi, şi EI va veni. 


Aşa ne-au învăţat părinţii noștri. Nu 
știm aceasta din cărţi, ci de la stareţii 
noştri, care erau oameni sfinți şi pe 
care i-am văzut, i-am auzit şi de care 
n-am putut ascunde nimic. 


Cuv. Iosif Vatopedinul 





INTERVIUL SĂPTĂMÂNII 


Sub acoperământul Sf. Samson şi 
cu ocrotirea Sf. Teodora de la Sihla, 
în perioada 6-8 august asociaţia 
noastră a organizat o tabără pen- 
tru copiii de ciclu primar. Ce a fost 
mai deosebit la aceasta, față de al- 
tele, am dorit să aflăm chiar de la 
principalul organizator şi coordo- 
nator, sora Elena. 


Cui s-a adresat această tabără? 


Copiilor care nu au mai fost nicioda- 
tă într-o tabără, din cauză că părinţii 
nu îşi permit acest lucru. 


De unde şi câţi copii s-au strâns? 


Au fost 15 copii din Felnac, Șeitin, 
Arad şi Păuliș, toţi cu vârste între 7- 
10 ani. Din acţiunile anterioare ale 
asociaţiei am păstrat legătura cu 
preoţii din aceste localităţi. I-am 
rugat să aleagă nişte copii care nu îşi 
permiteau să plece niciunde în va- 
canţă, iar ei au răspuns acestei che- 
mări. 





Știm că Asociaţia Sf. Samson se 
ocupă în primul rând de cu totul 
alte probleme. De unde a venit ide- 
ea unei astfel de tabere? 


Ideea a pornit de la un englez, pre- 
ședintele asociaţiei „Give First” din 
Westfield. EI a auzit de noi şi a venit 
cu propunerea să facem un proiect 
prin care asociaţia sa să ne poată da 
nişte bani, necesari organizării unor 
tabere pentru copii din familii defa- 
vorizate. Am făcut proiectul și am 
primit 1.000 euro pentru acest scop, 


N / 





din care putem asigura cheltuielile 
(cazare, masă, transport) pentru 
două tabere. 


Însă gândul trece de ceea ce s-a pro- 
pus iniţial, căci ne dorim să menţi- 
nem o legătură între asociaţia Sf 
Samson şi aceşti copii, să-i avem în 
vedere şi în perioadele următoare, 
de gimnaziu și adolescenţă. 


Cum ați găsit locația? Am înţeles că 
este un loc foarte frumos, iar condi- 
țiile sunt din cele mai bune... 


Cu rânduiala lui Dumnezeu, prin 
intermediul grupului „Milostenie”, o 
doamnă ne-a contactat şi ne-a oferit 
pensiunea sa din Măderat, la o sumă 
modică, timp de două nopţi. E vorba 
de 5 camere, casa e așezată pe un 
deal, într-o zonă liniştită, are teren 
de joacă, ponei. Copiii s-au bucurat 
mult de acel loc, au călărit ponei, s- 
au jucat în voie. 


Ce activități aţi avut în tabără? 


Jocuri de cunoaştere, educative, 
distractive. Intr-o seară a venit pă- 
rintele Robert de la Drauţ și le-a 
vorbit copiilor despre Maica Dom- 
nului, fiind în post. Apoi am profitat 
de prezenţa sa şi copiii s-au spove- 
dit, iar duminică s-au împărtăşit cu 
toţii la mănăstirea Feredeu, unde 
am fost la Sf. Liturghie. 


Cum s-au integrat copiii, plecaţi 
pentru prima dată de acasă şi necu- 
noscând pe ceilalți colegi de tabă- 
ra? 


Foarte repede încă de la început, 
când, prin niște jocuri, s-au cunos- 
cut unii pe alţii, au aflat ce le place, 
au învăţat imnul taberei, căci s-a 
compus și un imn de către unul din- 
tre voluntarii care se ocupă de tabă- 
ră. Am descoperit nişte copii cu- 
minţi şi foarte bine educați, deşi din 
familii modeste, foarte atenţi la tot 
ce li se întâmplă și nu mofturoşi 
(mai ales că a fost mâncare de post). 
Nu am avut nicio problemă de com- 
portament. La final au primit şi di- 






plome de participare în tabără. 


Am înțeles că ați vizitat şi alte lo- 
Cur... 


Da, am fost la Feredeu — mănăstire 
și schit, la cetatea şi muzeul din ŞI- 
ria, am făcut drumeţii, sporturi, Jo- 
curi interactive. Când i-am întrebat 
la final ce le-a plăcut, au răspuns: 
tot! Sunt convinsă că le va rămâne 
în inimă amintirea acestei prime 
tabere. 


Proiectul câştigat viza două tabere. 
Aveţi în pregătire pe a doua? 


Da, aşteptăm doar cuvântul final al 
unuia dintre voluntari. A doua tabă- 
ră va fi destinată copiilor de ciclul 
gimnazial din satele de pe Valea Mu- 
reșului, provenind tot din familii 
defavorizate. Vom păstra locaţia — 
Măderat, prin bunăvoința proprieta- 
rel pensiunii. 


Ce gânduri mai are Asociația Sf. 
Samson legat de copii, tineri? 


Ne dorim mult să-i implicăm în acţi- 
uni de voluntariat, să facem echipe 
cu care să mergem la oameni săraci, 
singuri, să le arătăm ce înseamnă să 
ajuţi cu mâncare şi alte lucruri pe 
cei aflaţi în nevoi. Am vrea să-i învă- 
țăm ce înseamnă concret să dăruias- 
că, să dea ei cu mânuţa lor. 


Să vă ajute Dumnezeu! Mulţumim. 


Dacă doriţi să spryiniţi acţiunile 
Asociației Sf. Samson, fie sociale, fie 
legate de copii, vă rugăm să luați 
legătura cu Elena, tel. 0746879201. 











Mărturisitorii: DIMITRIE IOV 
GHERON IUOSII-— 


stareţul inimii 


Caâci zestre-ai fost şi te-au furat dușmanii, (16 august) 


FRUMOSULE COVOR BASARABEAN! 





G 6 Dacă acuma nu te sileşti, va veni 


Imi pare o inimă de bun român, timpul când, şi să vrei, nu vei mai 


Cu vârful spintecat pe marea largă, 


Urâtă hartă are ţara mea 
Cum au sluţit-o grelele urgii... 





Ce mâini trudite de ţărancă 

Ți-au înflorit urzeala trandafirii 
Și te-au țesut, ca să te calce mirii? 
Cum o strigau? Marie? Ancă? 


Pe câmpul tău bogat, cum e un lan, 
Privirea mea citeşte ca-n scrisoare, 
Gândindu-mă la biata ţesătoare, 
Frumosule covor basarabean. 


Eu parcă văd o frunte cum asudă 
Și-obrajii aburiţi, ca nişte pâini! 
Aş vrea ca să sărut acele mâini, 


Ce te-au-nflorit cu dragoste şi tru- 
dă. 


Au plâns deasupra ta tristeţi de 
moină 

Și inima şi-a destrămat-o-n fire; 
Chenarul drag ți l-a ţesut din doină 
Și florile din cântec de iubire. 


În clitul, sub icoane, ce-adun anii 
Din truda degetelor de mărgean? 
Căci zestre-ai fost şi te-au furat duş- 
manu, 

Frumosule covor basarabean. 


XXX 


Cine mai ştie azi ceva despre Dimi- 
trie Iov? Poate doar câţiva din zona 
Flămânzi, jud. Botoşani, unde a co- 
pilărit... Sau poate mai știu şi câţiva 
din Basarabia? Căci acolo şi-a petre- 





Privirea tot de lacrimi plină mi-i 
De câte ori mă uit la ea. 


In care a intrat adânc, s-o spargă, 
Pumnalul ce pândea-n ascuns, pă- 


gân. 


cut o bună parte din viaţă, ajutân- 
du-i după 1918, pe românii de peste 
Prut, să simtă iar româneşte cu ade- 
vărat, prin versuri, articole, atitudine 
politică (a fost prefect de Soroca, de- 
putat)... Mai ştiu despre el dealurile 
Basarabiei, de care s-a îndrăgostit de 
cum a păşit acolo şi cărora le-a dus 
dorul până la moarte, după ce n-a 
mai fost cu putinţă să le vadă... Mai 
știu despre el rafturile colbuite de 
vremuri ale vreunei biblioteci care îi 
păstrează volumele de versuri... Şi 
poate mai ştie despre el scena Tea- 
trului din Iaşi, unde a recitat poezii 
menite să-i îmbărbăteze pe români, 
în timpul războiului... Şi mai ştiu 
despre el gratiile celulei de la Gherla, 
în care a murit, pe 20 august 1959, 
după 3 ani de chinuri şi umilinţe, 
pentru că nu s-a temut să spună ade- 
vărul după ce comuniștii au cotropit 
țara, dar şi pentru că îl scrisese încă 
înainte de 1045: „N-a fost Rusia 
aceasta niciodată o putere care, prin 
vitejii, să atragă privirea asupra ei. 
Totdeauna când i-a venit bine, s-a 
năpustit asupra vecinilor înfigându- 
şi ghiara... azi, mâine, oricând, pră- 
buşirea acestei ţări acaparatoare va 
veni, fie i-o va aduce războiul, fie că 
va îndeplini-o vremea”... 

Și iată că mai ştim și noi azi, un 
strop din inima acestui român. 
Dumnezeu să-l aşeze cu drepţii! 


XXX 


Au înflorit castanii la Soroca, 

Pe strada mea au înflorit castanii 
Și-n liniştea ce plânge din podgorii, 
Sub umbra lor se plimbă azi duşma- 
nui. 





Cum stau la rând, pe ulița pustie, 
Imi par răzăşi, chemați la adunare 
Și-n freamătul cu fire de poveste, 
Trezeşte parcă din adânc chemare. 


Bătrânul Nistru, pribegit în vre- 
muri, 

Urzeşte cânt pe stative de stâncă 

Și doina tristă din castani o fură, 

Să ducă-n sate jăluire adâncă... 


Au înflorit castani la Soroca 

In primăvara plină de-ntristare; 
Parcă-s policandre verzi în care ard 
Miu lumânări svârlite din altare. 


Nu se deschid fereşti ca să-i sărute 
Ca-n alte dăţi, din fiecare casă, 

In uşile unde şopteau în noapte, 
Pragul nu-i prag, e piatră care- 
apasă. 


De-aici, din depărtările pe unde 
Durerea-şi poartă-n amintire paşii, 
Sub volbura de lacrimi ce duc ochii, 
Aud pe strada mea cum trec vrăj- 
mMaşii. 


Au înflorit castanii la Soroca 

Au înflorii ş-acuma ca-n toți anii, 
Pe ulița pustie şi străină, 

Azi, pentru cine-au înflorit castanii? 








putea să faci ceea ce acum treci cu 


vederea. 


ra luna august a anului 1949. 

Seceratul se terminase şi părin- 
tele Iosif (Vatopedinul, ucenicul lui 
Gheronda) se întorsese la Sfânta 
Ana Mică pentru praznicul Adormi- 
rii Maicii Domnului. În sfârşit, putea 
acum să se desfăteze din nou de rân- 
duială după care tânjea inima sa. 
Intr-o zi, pe 19 august, la amiază, 
după trapeză, s-a pregătit să meargă 
la chilia sa, potrivit tipicului. Sta- 
rețul însă l-a oprit, i-a strâns mâna 
şi i-a spus zâmbind: 


- Diseară o să-ţi trimit un pa- 
cheţel. Ia aminte să nu-l pierzi! 


Părintele Iosif n-a înţeles la ce se 
referă. De altfel, cine ar fi înţeles o 
astfel de ghicitoare, ştiind că Sta- 
rețul nu pierdea nici un prilej de a te 
smeri? „Cine ştie ce surpriză de 
noapte îmi mai pregăteşte!, se gân- 
dea el. Vreo ocară... sau ceva aseme- 
nea". Astfel, nu a dat prea multă 
importanţă vorbelor Stareţului, iar 
atunci când s-a trezit pentru a-şi 
începe privegherea, uitase cu desă- 
vârşire de ceea ce-i spusese. 


„Nu-mi amintesc, povesteşte el, cum 
am început privegherea, dar ştiu 
bine că nu am apucat bine să rostesc 
de câteva ori Numele lui Hristos și 
inima mi s-a umplut de dragoste 
pentru Dumnezeu. Şi această dra- 
goste s-a mărit atât de mult, încât nu 
am mai putut continua rugăciunea, 
ci mă minunam de revărsarea ei. 
Voiam să-i îmbrăţişez şi să-i sărut 
pe toţi oamenii și întreaga zidire. In 
același timp cugetam atât de smerit, 
încât simţeam că sunt mai prejos 
decât toată zidirea. Însă plinătatea şi 
flacăra dragostei mele erau îndrep- 
tate către Hristos, pe Care îl 
simţeam că este prezent, dar nu pu- 


team să-L văd şi să cad la preacura- 
tele Sale picioare şi să-L întreb cum 
de învăpăiază atât de mult inimile şi 
totuşi rămâne ascuns şi necunoscut. 


Atunci am avut încredințarea lăun- 
trică că acesta este Harul Sfântului 
Duh și aceasta este Împărăţia Ceru- 
rilor, despre care Domnul nostru 
spune că se află înlăuntrul nostru. 
«Să rămân aşa, Doamne, îmi spu- 
neam în sinea mea, și nu-mi mai 
trebuie nimic altceva». Aceasta a 
durat ceva timp, după care, încet- 
încet, am revenit la starea mea de 
mai înainte. Așteptam cu nerăbdare 
să merg la Stareţ ca să-l întreb ce 
fusese ceea ce trăisem şi cum de se 
petrecuse. 


Cred că era 20 august, într-o noapte 
cu lună plină, atunci când am aler- 
gat şi l-am găsit în afara chiliei sale, 
plimbându-se prin micuța curte a 
chiliei sale. De îndată ce m-a văzut, 
a început să zâmbească și, înainte de 
a-l pune eu metanie, mi-a spus: 


- Ai văzut ce dulce este Hris- 
tos? Ai înţeles din practică ce 
este ceea ce întrebai cu stăru- 
ință? Acum, sileşște-te să do- 
bândești acest Har şi să nu ţi-l 
fure nepăsarea. 


Auzind acestea, am căzut îndată la 
picioarele lui și cu lacrimi i-am spus: 


- Am văzut, Gheronda, am văzut eu, 
cel nevrednic de toată zidirea, şi Ha- 
rul şi dragostea lui Hristos şi am 
înţeles acum îndrăzneala Părinților 
și puterea rugăciunilor. 


Când i-am povestit exact ce mi s-a 
întâmplat și i-am cerut amănunte 
despre felul în care se întâmplă 





aceasta, el a evitat din smerenie să- 
mi răspundă. 


- Dumnezeu, mi-a spus el, S-a 
milostivit de tine şi te-a miluit, 
arătându-ţi de mai înainte Ha- 
rul Său, pentru a nu te îndoi de 
cele ce spun Părinţii şi pentru 
a nu te împuţina cu sufletul. 


Abia atunci am înţeles sensul obice- 
iului de a cere cu deplină credinţă 
altora să se roage pentru noi: 
«Roagă-te, părinte, şi pentru mi- 
ne!», «Fă şi pentru mine o rugăciu- 
ne!», «Pomeneşte-mă, părinte, în 
rugăciunea ta!»”. 


Din cele de mai sus ne dăm seama 
că altceva este să spunem: „Pentru 
rugăciunile sfântului meu stareţ" şi 
să înfruntăm greutăţile şi ispitele 
vieţii cu rugăciunile lui, și altceva să 
ne trimită Har, binecuvântare şi 
stări duhovniceşti înalte însuşi Sta- 
reţul nostru, „ca unul ce are stăpâni- 
re”, oricât şi oricând doreşte el 
aceasta, cu înştiinţare în rugăciune. 
Aşa ceva este propriu numai Sta- 
reților harismatici şi purtători de 
Dumnezeu. 


„Tuturor ni se întâmplă 
căderi, dar este nevoie 
de multă răbdare şi stă- 
ruinţă în luptă. Toate a- 


ceste anomalii trebuie 
deopotrivă urâte şi în- 
depărtate. Cu grabă, cu 
durere, cu suferinţă. De 
la început, înainte de a 
intra ele şi a apuca să-ți 
taie izvoarele răcori- 
toare ce vin din cer şi a- 





(2 poi să-ţi ucidă sufletul.” 








m încheiat episodul din numărul 

trecut al revistei cu o mărturie a 
unui Părinte athonit despre prezenţa 
plină de duh a Stareţului Dionisie la 
Sfintele Slujbe. In acest ultim episod 
vom prezenta câteva aspecte legate 
de acest subiect, dar mai întâi vom 
arăta cum se raporta Părintele Dio- 
nosie la Tipicul bisericesc, având în 
vedere şi faptul că de multe ori au- 
zim sau chiar folosim expresia 
„Tipic, tipic şi la inimă nimic“. 


Starețul: - La Doamne, strigat- 
am... , deci, după ce ai ajuns la stihul 
«Scoate din temniţă sufletul meu»>> 
şi-ai cântat un tropar, de-acuma ia 
rând care vrea. Cântă, cântă şi... 
dreptul tău, care ai zis Doamne 
strigat-am... , dreptul tău e să zici 
numai «<Slava»>, dacă sunt alți cân- 
tăreți. Că aşa iese o armonie... adică 
în Biserică. Eu fiindcă noi am fost 
așa cum am fost, la chilie, na... când 
suntem mai mulţi, când mai puțini, 
dar Tipicul l-am învățat la precizie, 
că io când eram tânăr nu m-as- 
tâmpăram. La toate praznicele mă 
duceam, fiindcă ştiam acuma şi mu- 
zica... 





Ucenicul: — Mergeaţi şi cântați la 
praznice? 


Starețul: — E, cât puteam eu. Nu, că 
nu mă băgam eu în cele care nu şti- 
am. Dar la Anixandarii, la Polieleu, 
la Doxologhie... e, mai ziceam de 
celea ce ştiam. Nu puteam să cânt la 
Canoane sau la alte cântări, care nu 
întotdeauna le ştii. [...] Și-am în- 
vățat Tipicul Sfântului Munte cum 
trebuieşte. Şi dacă-l respectăm, nu 
respectăm numai tipicul, că tipicul 
dacă-l calci, calci şi celelalte orân- 
duieli ale rugăciunii. 


Pentru destui creştini ai zilelor 
noastre, chestiunile legate de 
rânduiala tipiconală bisericeas- 


Părintele Dionisie de la Colciu 


Despre CÂNTARE, TIPIC şi STAREA 
LĂUNTRICĂ 
potrivită slujirii bisericeşti (4) 





că nu mai prezintă interes. Spre 
deosebire de monahul athonit, pen- 
tru care viaţa liturgică a Bisericii re- 
prezintă însuşi centrul vieţii, omul 
modern, influenţat de secularism, nu 
mai consideră această preocupare a 
fi una de actualitate. 





În tradiţia ortodoxă, Tipicul nu are 
valoarea unui cod rigid de legi și re- 
guli, ci e însăşi măturia şi garan- 
ţia tradiţiei vii. De aceea și pres- 
cripţiile tipiconale cu privire la Post 
şi la Slujbe nu sunt canoane inflexi- 
bile, ci instrumente ale unei adevăra- 
te ştiinţe duhovniceşti, care devin 
eficiente doar atunci când sunt apli- 
cate cu discernământ şi cu înţelep- 
ciune duhovnicească. 


Pentru Starețul Dionisie, Biserica şi 
mănăstirea nu erau un așezământ 
omenesc oarecare, ci o icoană vie a 
Impărăţiei lui Dumnezeu. De aceea 
el trăia slujbele bisericeşti ca pe 
nişte expresii şi mărturii concrete 
ale vieţii în Hristos a monahului şi 
ca pe nişte evenimente care antici- 
pează această Impărăţie. Deşi doar 
umbră, prefigurare şi simbol al Praz- 
nicului ceresc, totuşi, prin scopul lor, 
Slujbele depăşesc cadrul vieţii pă- 
mânteşti, întrucât ţin de vocaţia ulti- 
mă a omului, aceea de a deveni icoa- 
nă vie a lui Dumnezeu. Toate ale Bi- 
sericii, deci dovedite în Duhul Sfânt a 
fi folositoare pentru mântuire, e de 
dorit să ni le însuşim așa cum au fost 
ele sfinţite și înveşnicite. Drept ur- 
mare, Părintele Dionisie considera că 
încălcările rânduielilor, datorate 
în primul rând duhului secularizării, 
duc inevitabil la pierderea du- 
hului isihast din care acestea au 
răsărit şi în care au crescut. Pentru a 
evita astfel de consecinţe, îşi lepăda 
voia proprie, pe care o vedea ca pe 
cel mai mare duşman personal, şi 
dădea întâietate voii lui Dumnezeu şi 
canoanelor de rugăciune pe care Tra- 
diția Bisericii le menţinuse ca fiind 


de folos pentru mântuire. Starețul 
înţelegea Tipicul ca fiind parte inte- 
grantă a Tradiţiei. Poziţia aceasta nu 
implica însă nici obtuzitate și nici 
rigiditate, pentru că Bătrânul Dioni- 
sie se interesa mereu cum slujesc şi 
alţii lui Dumnezeu. Se concentra, în 
primul rând, pe sensul și pe scopul 
propriu-zis al cultului, fiind conști- 
ent că, atâta timp cât nu se primej- 
duieşte esenţa dogmatică a slujbei şi 
atâta timp cât rânduiala tipiconală 
nu este călcată, Dumnezeu nu prege- 
tă să Se coboare la noi. 


În Biserică adevărul, rânduiala, dra- 
gostea și frumuseţea nu se mai în- 
vaţă din altă parte, fie că „învă- 
ţăturile” vin de la „lume”, sau chiar 
de la „îngeri”. Adevărul, frumuseţea 
şi dragostea trebuie căutate şi în- 
văţate, prin ascultare, doar de la Du- 
hul Sfânt. Neînţelegerea propriei 
Tradiţii duce, fără îndoială, la o 
răcire -— la acel „la inimă nimic” 
— şi la o înstrăinare din ce în ce mai 
mare de toate cele ale Bisericii. Bă- 
trânul Dionisie, deplin conştient că 
lumina credinţei nu poate fi ameste- 
cată cu întunericul învățăturilor celor 
fără de Dumnezeu, nu a încuviinţat 
„călcarea” — prin ignorare, tratare cu 
ușurătate sau strâmbare -— a formelor 
tradiţionale de expresie şi de mărtu- 
risire a credinţei sau a așezărilor şi 
rânduielilor bisericeşti. Ştia bine că 
miza acestui adevărat război duhov- 
nicesc e uriașă, deoarece de rezulta- 
tul „bătăliei” cu duhul lumesc depin- 
de însăşi soarta omenirii în veșnicie. 


Faptul că nu mai înţelegem, nu 
mai simţim şi nu mai „gustăm” 
cele rânduite, sfinţite şi înveşnicite 
prin împreună-lucrarea omului cu 
Duhul Sfânt, nu arată că rânduielile 
şi aşezările bisericeşti ar fi căzut în 
desuetudine. Dimpotrivă, ne arată 
tocmai cât de mult ne-am înde- 
pârtat noi înşine de dreapta şi 
mântuitoarea învăţătură de cre- 
dinţă. Cu alte cuvinte, icoanele ca- 
nonice -— fie ele zugrăvite, glăsuite 
sau gestuale — şi rânduielile tipicona- 
le nu sunt „vinovate” că mulţi nu mai 
avem la inimă nimic. Răceala inimii 
este, de cele mai multe ori, conse- 
cința bolnavei stări lăuntrice şi 





strâmbei poziționări față de Dumne- 
zeu, de Biserică şi de aproapele. 


Starețul: — Post, metanii, priveghe- 
re ... dacă n-ai smerita cugetare, nu 
eşti aproape de Dumnezeu. Dacă ai 
smerita cugetare, ai dragoste şi, da- 
că ai dragoste, iubeşti pe tot omul. 
Dumnezeu dragoste este, şi dacă 
n-ai dragoste, să ştii că eşti departe 
de Dumnezeu! Vezi, dar, ce greutate 
este ca să iubeşti pe aproapele? 
Vezi, că nu-i nicio greutate. 


Închinătorul: — Deci, totul por- 
neşte de la smerenie. 


Starețul: — Aceea, sigur că da! 


Inchinătorul: — Și cum se dobân- 
deşte smerenia? 


Stareţul:- Să te osârduieşti să nu 
pui în sufletul tău şi-n cugetul tău 
egoismul, că dacă eşti egoist... ai 
patima asta, atuncea să ştii că nu 
poți să fii drept sub nici un motiv! 
Dacă n-ai dragoste, eşti depărtat de 
Dumnezeu! Toţi Sfinţii Părinți au 
fost smeriţi: <<Smeritu-m-am şi m- 
am mântuit»>>. Dacă nu te smereşti, 
nu te mântuieşti, că Dumnezeu aşa 
vrea, să ne smerim. Dacă nu ne 
smerim, suntem cu nasul pe sus ... 
mândria: cea mai blestemată pati- 
mă, pe care o urăşte Dumnezeu. 
Mândria şi răutatea. Legea Bise- 
ricii e cea mai uşoară, dar no- 
uUă ni se pare că-i grea fiindcă s 
-o instalat în sufletul şi-n ideile 
noastre, s-or instalat patimile 
cele rele! Vezi, patimile cele rele... 





Starețul dorea să pună într-o lumină 
cât mai clară starea lăuntrică în care 
trebuie făcută asceza şi în care tre- 
buie săvârşite actele de cult. Cuvân- 
tul său ne arată clar că asceza începe 
de la legătura noastră cu oamenii şi 
se sfârşeşte tot în legătura noastră cu 
oamenii“. Arhiepiscopul Makarios 
Griniezakis, în cartea sa Puterea 
iertării, o carte foarte bună, după 
părerea celei care scrie aceste rân- 
duri, spune: „Cu cât este cineva mai 
aproape de Dumnezeu, cu atât se va 
osândi pe sine şi îl va îndreptăţi pe 
aproapele, acceptându-i existența, 
oricât de apăsătoare ar fi.“ 


„Faptul că Bătrânul Dionisie îl putea 
iubi pe aproapele fără nicio greutate, 
ne arată, mai degrabă, măsura du- 
hovnicească foarte sporită la care el 
ajunsese. 


Atunci când avem voie proprie şi 
suntem „plini” de noi, nu putem fi 
„umpluţi” de harul lui Dumnezeu. 


Pentru a putea primi har şi a 
ne umple de el, trebuie mai 
întâi să ne „golim” de noi 
înşine. 


Criteriul şi semnul că nevointa și 


studiul au fost drept făcute este ace- 
la că ne vor aduce, pe de o parte, 
pace şi părtăşie cu Dumnezeu şi cu 
oamenii, iar, pe de altă parte, 
conştiinţa că suntem _nepregătiți, 


nepotriviți şi neîncercaţi pentru _a 
ne înfătisa înaintea lui Dumnezeu. 


Dacă te iubeşti pe tine însuţi aşa 
cum eşti, adică în starea ta căzută, 
ajungi până la urmă să-L urăşti pe 
Dumnezeu. „Patimile cele rele” de 
care vorbea Starețul Dionisie sfâr- 
şesc prin a avea repercusiuni şi asu- 
pra „văzului” duhovnicesc. În stare 
pătimașă, suferim de „miopie” sau 
chiar de „strabism” duhovni- 
cesc. De aceea şi vedem anapoda, 
adică considerăm că e greu de împli- 
nit ceea ce, în realitate, e uşor. Doar 
pe măsură ce înaintăm în pocăință 
primim har, vederea duhovnicească 
se vindecă, devenind mai profundă 
şi mai rafinată. 





Din păcate, cei mai mulţi rămânem 
la acest nivel al „vederilor noastre” şi 
al „dreptăţii noastre”. Atunci când 
se amestecă egoismul, nu pu- 
tem şi nici nu mai vrem să ne 
depăşim părerile și principiile 
proprii. Acesta este și adevăratul 
motiv pentru care nu ne mai putem 
înţelege unul cu altul. La acest nivel 
nu putem să lucrăm dragostea fră- 
țească, pentru că între noi și realitate 
se proiectează mereu „imaginile” pe 
care noi singuri ni le scornim în ca- 
pul nostru, fireşte, "ajutaţi duhovni- 
ceşte” şi de duhurile cele căzute. 


„Principiul fundamental în orice re- 
laţie omenească este convingerea că 
nu suntem perfecţi, impecabili, că 
avem multe scăderi, că nu putem să 
ne stăpânim egoismul şi iubirea de 
sine și că nu suntem lipsiţi de răs- 
pundere. Autojustificarea şi autorea- 
bilitarea împiedică coexistenţa ade- 
vărată, de calitate cu aproapele. De 
aceea trebuie să considerăm autojus- 
tificarea o greşeală dramatică în în- 
cercarea de a restabili legătura cu 





altcineva. Fraza des întâlnită: 
Am greşit şi eu, dar şi tu! ne 
aruncă mult înapoi, ne înlănţu- 
ie şi, în final, ne distruge“. 
(Arhiepiscopul Makarios) 


Vindecarea noastră nu este deloc 
rapidă şi uşoară şi nu o putem face 
noi, ci doar Duhul Sfânt, Care ne 
curăţeşte de toată întinăciunea şi ne 
luminează mintea cea din adânc, 
învăţându-ne să vedem lumea așa 
cum o vede Dumnezeu. Tămăduirea 
sufletului presupune însă şi efortul 
liber asumat al omului. E nevoie deci 
ca omul, cu voinţă liberă, să-şi în- 
toarcă partea poftitoare de la lucru- 
rile pământeşti şi să o îndrepte din 
nou spre Dumnezeu 


Pentru a putea pune în lucrare toate 
acestea mai este nevoie de un po- 
vâăţuitor încercat şi iscusit, care 
să plinească lipsa de plinătate a pu- 
terii noastre de discernământ. Dar şi 
acest doctor duhovnicesc, așa cum îl 
numește loan  Scărarul, tămă- 
duieşte (prin puterea lui Dumne- 
zeu) doar pe cei care se lasă în 
grija lui din liberă voie şi-l as- 
cultă. Noi, cei călăuziţi, suntem cei 
care decidem fie să ne învârtoşăm 
sau chiar să ne împietrim inimile la 
chemarea plină de dragoste a lui 
Dumnezeu, fie să-l răspundem cu 
propria noastră dragoste“. 


Rânduiască Bunul Dumnezeu ca 
pentru rugăciunile Bătrânului Dioni- 
sie, şi cea care a scris şi cei care cl- 
tesc aceste rânduri, cu toţii să avem 
folos duhovnicesc şi prezenţa noas- 
tră la Sfintele Slujbe să reflecte fru- 
museţea Bisericii și vieţuirea cea 
întru Dumnezeu! 


Monahia Teofana 

